Ur barrad avel war ar brezhoneg. Rak doujans zo bet e-kenver ar yezh. Un droidigezh strizh n'eo ket. Ur spered hag ur yezh nevez a zo bet roet da Titeuf e gwirionez. Pell a-walc'h eus hini Tintin, Asterix, pe Boullig ha Billig. Komzoù fur n'eus ket gantañ, met kaoz a zo eus « c'hoari daou », pe c'hoazh eus brammoù « trouzus, dianv, pe mou-gus ».  « Lod eus ar  gerioù-se a zo bet ijiñet gant ar skrivagner e-unan. Klasket hon eus adstumman anezho. "Pichoù null" a dalv "mou du zizi". "Mic'hiour an euzhvil" a zo bet kavet evit "L'abominable Morvax". Hag evit an titl "Gastronomie" hon eus kavet "Gast ! Ro boued din". N'eo ket fall ! » Gant ar memes spered 'zo bet Kenô e plas Tchô, doare Titeuf da lavarout Kenavo.